3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

1.1 บริการตรวจรักษาโรคทั้งผู้ป่วยนอกและผู้ป่วยใน โดยแยกเป็นแผนก

- แผนกอายุรกรรม ประกอบด้วย การตรวจรักษาด้านต่างๆ ดังนี้

- อายุรกรรมทั่วไป - โรคทางระบบประสาท

- โรคหัวใจและหลอดเลือด - โรคเลือด

- โรคระบบทางเดินหายใจ, ปอด - โรคระบบทางเดินอาหาร

- โรคต่อมไร้ท่อ (เบาหวาน, ไทรอยด์) - โรคไต

- แผนกศัลยกรรม ประกอบด้วย การตรวจรักษาด้านต่างๆ ดังนี้

- ศัลยกรรมทั่วไป - ศัลยกรรมระบบประสาท

- ศัลยกรรมทรวงอก - ศัลยกรรมหลอดเลือด

- ศัลยกรรมระบบทางเดินปัสสาวะ - ศัลยกรรมกระดูกและข้อ

- ศัลยกรรมตกแต่ง - ศัลยกรรมเด็ก

- แผนกสูติ – นรีเวช ประกอบด้วย การตรวจรักษาด้านต่างๆ ดังนี้

- สูติกรรม - นรีเวช

- สตรีวัยทอง - โรคมะเร็งเฉพาะสตรี

- แผนกกุมารเวช ประกอบด้วย การตรวจรักษาด้านต่างๆ ดังนี้

- กุมารเวชทั่วไป - จิตเวชเด็ก

- พัฒนาการในเด็ก - โรคภูมิแพ้ – หอบหืด

- แผนกหู – คอ – จมูก

- หู – คอ – จมูก ทั่วไป - การได้ยิน

- โรคภูมิแพ้ - โรควิงเวียนศรีษะ

- แผนกจักษุ ประกอบด้วย การตรวจรักษาด้านต่างๆ ดังนี้

- โรคตาทั่วไป - โรคตาในผู้สูงอายุ

- แผนกกายภายบำบัด ประกอบด้วย การตรวจรักษาด้านเวชศาสตร์ฟื้นฟู

- แผนกผิวหนัง

- แผนกทันตกรรม

1.2 บริการตรวจสุขภาพ

- บริการตรวจสุขภาพพนักงานของบริษัทประจำปี รวมทั้งพนักงานใหม่ ตรวจ

สุขภาพในและนอกสถานที่

1.3 บริการตรวจเอ็กซ์เรย์

- เอ็กซ์เรย์ทั่วไป - ตรวจด้วยเครื่องอัลตร้าซาวด์ - ตรวจด้วยเครื่องคอมพิวเตอร์
(CT.SCAN) - ตรวจด้วยเครื่อง Mammogram

1.4 บริการตรวจโลหิต ภูมิคุ้มกัน และสิ่งที่ขับออกมา ตลอดจนการเพาะเชื้อและ

พิสูจน์ทราบผลทางพยาธิวิทยา

1.5 บริการไตเทียม

1.6 บริการรถพยาบาล รับ-ส่งผู้ป่วย

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์หรือบริการที่สำคัญ

บริษัทฯ มีนโยบายที่จะเน้นความรวดเร็ว และการดูแลเอาใจใส่ผู้มาใช้บริการอย่างใกล้ชิด
รวมทั้งรักษาสถานะภาพด้านคุณภาพไว้ตลอดเวลา ด้วยการนำระบบคุณภาพ ( ISO 9002 )
เข้ามาใช้ เพื่อให้การบริการเป็นมาตรฐานเป็นที่น่าเชื่อถือ
และได้มีการวัดผลความพึงพอใจและความต้องการของผู้มาใช้บริการ
โดยจะมีแบบสอบถามให้ผู้ใช้บริการกรอกข้อมูล จากนั้นบริษัทฯ
จะนำข้อมูลดังกล่าวมาแก้ไขและปรับปรุงให้ดีขึ้น
เพื่อให้เป็นไปตามความต้องการของผู้มาใช้บริการทุกท่าน

ลักษณะลูกค้า

1. ลูกค้าทั่วไปที่อยู่ภายในจังหวัดชลบุรี และจังหวัดใกล้เคียง

2. ลูกค้าที่ใช้สิทธิ์ประกันสังคม

3. ลูกค้าที่ใช้สิทธิประโยชน์จากการประกันชีวิตและประกันสุขภาพ

4. ลูกค้าที่เป็นพนักงานซึ่งทางบริษัททำสัญญากับโรงพยาบาล
โดยการให้ส่วนลดและเงื่อนไขการชำระหนี้

สำหรับกลุ่มลูกค้าเป้าหมาย จะเน้นลูกค้าที่มีฐานะปานกลางขึ้นไป
ที่อยู่ในจังหวัดชลบุรีและจังหวัดใกล้เคียง

การจำหน่ายและช่องทางการจำหน่าย

นอกจากการให้บริการรักษาพยาบาลผู้ป่วย ซึ่งมีทั้งผู้ป่วยนอกและผู้ป่วยในภายในโรงพยาบาลแล้ว
ยังมีการออกหน่วยเคลื่อนที่ตรวจสุขภาพแก่พนักงานตามบริษัทหรือโรงงานต่างๆ
และมีเครือข่ายคลินิคหลายๆแห่ง ภายในจังหวัดชลบุรีหรือจังหวัดใกล้เคียง
ได้ให้ความร่วมมือเพื่อเป็นคลินิคเครือข่ายประกันสังคมของโรงพยาบาลเอกชล
ให้บริการผู้ป่วยที่ใช้สิทธิ์ประกันสังคม ที่เลือกรับการรักษากับโรงพยาบาลเอกชล สำหรับในต้นปี
2544 ทางบริษัทฯ มีแผนที่จะเปิดคลินิคในนาม โรงพยาบาลเอกชล-อมตะนคร ในนิคมอุตสาหกรรม
เพื่อเปิดบริการขยายการรักษาพยาบาลไปสู่พื้นที่นอกปริมณฑล
ตลอดจนอำนวยความสะดวกให้กับบริษัทคู่สัญญาซึ่งอาจอยู่รอบนอก
ไม่สะดวกที่จะเดินทางเข้ามาในเมือง สำหรับในการลงทุนคลินิคขนาดเล็กนี้
เป็นการเช่าพื้นที่เพื่อเปิดบริการสถานพยาบาล
โดยมีกำหนดระยะเวลาการเช่าก็เสมือนเป็นกลยุทธ์การตลาดอีกอย่างหนึ่ง
ด้วยต้นทุนที่ต่ำกว่าการเปิดโรงพยาบาล
แต่สามารถให้การรักษาพยาบาลเบื้องต้นให้กับประชากรได้อีกกลุ่มหนึ่ง

(ข) สภาพการแข่งขันภายในอุตสาหกรรม

จำนวนคู่แข่ง ซึ่งแบ่งตามกลุ่มลูกค้าที่มาใช้บริการได้ คือ

1. โรงพยาบาลเอกชนในเขตจังหวัดฉะเชิงเทรา จำนวน 1 แห่ง

2. โรงพยาบาลเอกชนในเขตอำเภอเมืองชลบุรี จำนวน 4 แห่ง

3. โรงพยาบาลเอกชน ในเขตจังหวัดชลบุรี จำนวน 6 แห่ง

4. โรงพยาบาลรัฐบาล ในเขตอำเภอเมืองชลบุรี จำนวน 1 แห่ง

5. โรงพยาบาลรัฐบาล ในเขตอำเภอศรีราชา จำนวน 1 แห่ง

6. โรงพยาบาลรัฐบาล ในเขตอำเภอพนัสนิคม จำนวน 1 แห่ง

สถานะภาพและศักยภาพในการแข่งขันของบริษัทฯ

จากสภาวะเศรษฐกิจที่ตกต่ำในปัจจุบัน ทำให้โรงพยาบาลเอกชนแต่ละแห่ง
จะต้องพยายามดึงดูดลูกค้าเดิมไว้ให้ได้
เนื่องจากส่วนใหญ่ลูกค้าหันไปใช้บริการของโรงพยาบาลรัฐบาลแทน
สำหรับโรงพยาบาลเอกชลยังสามารถรักษาอัตราการใช้บริการไว้ได้
ทั้งนี้โดยการพิจารณาจากจำนวนบริษัทคู่สัญญา
และสถิติการเข้ารับบริการของผู้มาใช้บริการในแต่ละพื้นที่
สำหรับคู่แข่งบางแห่งยังเป็นโรงพยาบาลที่เปิดบริการได้ไม่นาน
และบางแห่งจำนวนเตียงที่ให้บริการน้อยกว่าของโรงพยาบาล ดังนั้น
ความพร้อมด้านเครื่องมือและอุปกรณ์การแพทย์
รวมถึงการให้บริการยังไม่สมบูรณ์แต่ก็ได้รับการยอมรับในระดับหนึ่ง

แนวโน้มภาวะอุตสาหกรรมและสภาพการแข่งขันในอนาคต

เนื่องจาก ธุรกิจโรงพยาบาลเอกชนเป็นธุรกิจที่มีการลงทุนค่อนข้างสูง
และต้องใช้เวลาในเรื่องมาตรฐานการรักษาพยาบาลเป็นที่ยอมรับของผู้มาใช้บริการ
ตลอดจนความอยู่รอดของโรงพยาบาลขึ้นอยู่กับจำนวนผู้มาใช้บริการ ดังนั้น
การที่จะมีคู่แข่งรายใหม่ก็จำเป็นต้องใช้ระยะเวลาหนึ่ง

(3) การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์เพื่อจำหน่าย

1. กำลังการผลิตและปริมาณการผลิต

ปี 2543 ปี 2542 ปี 2541

กำลังการบริการเต็มที่

ผู้ป่วยใน ( เตียง ) 57,670 52,960 50,117

ผู้ป่วยนอก ( คน ) 182,500 182,500 182,500

ปริมาณการบริการจริง

ผู้ป่วยใน ( เตียง ) 38,988 34,046 32,863

ผู้ป่วยนอก ( คน ) 152,945 142,121 134,476

การใช้กำลังการบริการ

ผู้ป่วยใน 67.61 % 64.29 % 65.57 %

ผู้ป่วยนอก 83.81 % 77.87 % 73.69 %

อัตราเพิ่ม (ลด) ของปริมาณการบริการ (%)

ผู้ป่วยใน 14.52 % 3.60 % ( 12.88 ) %

ผู้ป่วยนอก 7.62 % 5.69 % ( 6.92 ) %

2. วัตถุดิบและผู้จำหน่ายวัตถุดิบ

- ประเภทของวัตถุดิบ ที่สำคัญแบ่งออกเป็น 2 ประเภท คือ

1. ยา

2. เวชภัณฑ์ทางการแพทย์

- สัดส่วนการสั่งซื้อวัตถุดิบ

1. ในประเทศ 100 %

การสั่งซื้อวัตถุดิบจะสั่งซื้อจากผู้ผลิตและตัวแทนจำหน่ายในประเทศ

2. ต่างประเทศ 0 %

- การพึ่งพาการซื้อวัตถุดิบจากผู้จำหน่ายรายใดเกินร้อยละ 30
ของมูลค่าการซื้อวัตถุดิบทั้งหมดที่ผ่านมาเป็นเวลา 3 ปีติดต่อกัน
หรือมีข้อผูกพันว่าจะซื้อวัตถุดิบเกินกว่าร้อยละ 30 ของมูลค่าการซื้อวัตถุดิบในอนาคต

- ไม่มี -

(ข) ผลกระทบจากกระบวนการผลิตต่อสิ่งแวดล้อม

- ผลกระทบจากกระบวนการผลิตและวัสดุเหลือใช้

ไม่มี เพราะบริษัทฯ มีวิธีกำจัดขยะมูลฝอยและสิ่งปฏิกูล รวมถึงน้ำเสีย

1. ขยะมูลฝอยและสิ่งปฏิกูลทั่วไป ส่งให้สุขาภิบาลดำเนินการ

2. ขยะติดเชื้อ กำจัดด้วยเตาเผาขยะแบบไร้ควัน

3. น้ำเสีย กำจัดโดยผ่านบ่อบำบัดน้ำเสีย ซึ่งในปัจจุบันจะนำน้ำที่ผ่านบ่อ

บำบัดน้ำเสียไปทำประโยชน์ โดยนำไปรดน้ำต้นไม้

- การควบคุมโดยหน่วยงานของรัฐ

1. ขยะมูลฝอยและสิ่งปฏิกูลทั่วไป ส่งให้สุขาภิบาลดำเนินการ

2. เตาเผาขยะ และบ่อบำบัดน้ำเสีย ได้มาตรฐานตามที่กระทรวงสาธารณสุข

กำหนด

(4) งานที่ยังไม่ได้ส่งมอบ

- ไม่มี -